Torben Nielsen og Katrina Brandt fra Sejlstrup fik sig lidt af en oplevelse i dag. På dagen hvor de begge skulle stemme, bankede storken også på. Torben Nielsen havde stemt i forvejen og havde i den forbindelse spurgt, om kvinden kunne stemme i hjemmet, fordi hun var ved at føde. Men det lod sig ikke gøre. I stedet overtalte parret ambulancefolkene til at køre forbi stemmeurnerne, for at sætte et kryds, inden fødslen for alvor gik i gang. De fortsatte så videre til hospitalet, og forventer tvillinger i løbet af få timer.

Referat:
Et par fra Sejlstrup overtalte Falck-folkene til at køre forbi valgstedet i Skørping Hallen, sådan at hun kunne stemme.